
R E F E R A T

privind alocarea sumei de 50 000 lei în vederea executării lucrărilor de amenajare pentru Parohia Ortodoxă Română Timişoara
                                                         Mehala
            Prin adresa nr. SC2008-021406/29.09.2008 Parohia Ortodoxă Română Timişoara Mehala solicită sprijin financiar în vederea efectuării lucrărilor de amenajare la subsolul bisericii, pictarea şi restaurarea interiorului, repararea tencuielii exterioare şi schimbarea tablei de pe acoperiş.
            În temeiul art.2 alin (1) şi (2) din Hotărârii de Guvern nr.1273 din 18 octombrie 2005- pentru aprobarea Programul naţional „Lăcaşuri de cult- centre spirituale ale comunităţii” ordonatorii principali de credite ai bugetelor locale vor elabora proiecte cuprinzând acţiuni prevăzute la art.1 alin 2 lit.b (reabilitarea şi consolidarea clădirilor lăcaşurilor de cult) din hotărâre, care vor fi aprobate de consiliile locale şi vor fi finanţate şi de la bugetele locale.

           De asemenea, în conformitate cu prevederile art. 3 alin. 2 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România,” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistentă socială susţinute de acestea.”

          Mentionăm ca Parohia Ortodoxă Română Timişoara Mehala este una dintre cele mai vechi biserici româneşti din Timişoara, a fost dată în uz în anul 1936, moment marcat şi de prezenţa Maiestăţii Carol al II-lea, prin acest eveniment făcându-se remarcată printre momentele importante ale oraşului. Din nefericire din 1936 nu s-au mai efectuat nici un fel de reparaţii capitale. În anul 2002 s-au început unele reparaţii la biserica parohială, constând în schimbarea acoperişului, pictura                                                                                                                                                                  şi fatada, dar din lipsă de fonduri lucrările s-au sistat, imobilul rămânând într-un stadiu de reparaţii neterminat şi neprezentabil publicului larg.                                                                      FP 53 – 01 ver. 1    
         Din aceste considerente Parohia Ortodoxă Română Timişoara Mehala solicită ajutor financiar pentru finalizarea lucrărilor de amenajare la subsolul bisericii, pictarea şi restaurarea interiorului, repararea tencuielii exterioare şi schimbarea tablei de pe acoperiş.
         Prin urmare, propunem alocarea sumei de 50.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

         Alăturat anexăm toate documentele depuse pentru susţinerea proiectului de hotărâre de consiliu. 

